
ΤΕΧΝΙΚΗ ΠΕΡΙΓΡΑΦΗ

Οι υπηρεσίες «Τακτικού ελέγχου από ορκωτό ελεγκτή των Οικονομικών Καταστάσεων του Δήμου χρήσης 2024 και 2025 και του πρώην ΝΠΔΔ ΔΗ.Κ.Α.ΔΙ.ΜΕ. χρήσης 2023» θα εκτελεστούν σύμφωνα με τις ελεγκτικές διαδικασίες που διέπονται από τις αρχές και τους κανόνες ελεγκτικής που ακολουθεί το Σώμα Ορκωτών Ελεγκτών Λογιστών σε συνδυασμό και με τις διατάξεις του Δ.Κ.Κ., με τελικό σκοπό την παράδοση στο Δημοτικό Συμβούλιο του προβλεπόμενου πιστοποιητικού ελέγχου (έκθεσης ελέγχου σύμφωνα με τα παραπάνω πρότυπα) επί των οικονομικών καταστάσεων που θα συντάξει η Δημοτική Επιτροπή.

Ειδικότερα:
1) Οι εργασίες, οι οποίες ανατίθενται δυνάμει του Ν. 4412/2016, τις διατάξεις του άρθρου 163 του Ν. 3463/2006 (ΔΚΚ) «περί απολογισμού και ισολογισμού των Δήμων», όπως ισχύει σήμερα, θα εκτελεσθούν σύμφωνα με τις ελεγκτικές διαδικασίες που ο «ΕΛΕΓΚΤΗΣ» θα κρίνει κατάλληλες με βάση τις αρχές και τους κανόνες ελεγκτικής που ακολουθεί το Σώμα Ορκωτών Ελεγκτών Λογιστών, οι οποίες συμφωνούν με τις βασικές αρχές των διεθνών ελεγκτικών προτύπων με τελικό σκοπό την χορήγηση πιστοποιητικού ελέγχου στο οποίο ο Ορκωτός Ελεγκτής Λογιστής θα αναφέρει εάν ο Δήμος εφάρμοσε ορθά το κλαδικό λογιστικό σχέδιο Δήμων και Κοινοτήτων και εάν τηρήθηκαν οι διατάξεις του Δημοτικού και Κοινοτικού Κώδικα και των σχετικών κανονιστικών ρυθμίσεων, οι οποίες αφορούν το οικονομικό, λογιστικό και διαχειριστικό σύστημα των Δήμων. Περιλαμβάνει επίσης και όλες τις παρατηρήσεις για τυχόν σημαντικές ανεπάρκειες που έχουν ουσιώδη επίδραση στην ακρίβεια ή ορθότητα κονδυλίων του ισολογισμού ή των αποτελεσμάτων χρήσης. 

2) Εκτός από το πιστοποιητικό ελέγχου, ο Ορκωτός Ελεγκτής Λογιστής υποχρεούται να καταρτίσει και έκθεση ελέγχου, στην οποία θα περιλαμβάνει τα όσα προέκυψαν από τον έλεγχό του, παραθέτοντας επιπροσθέτως και τις αναγκαίες υποδείξεις του για κάθε θέμα. 

3) Θα παρίσταται (ή ο αναπληρωτής του) κατά την συζήτηση του απολογισμού – ισολογισμού του Δήμου Διρφύων Μεσσαπίων για τα οικονομικά έτη 2024 και 2025 και του πρώην ΝΠΔΔ ΔΗ.Κ.Α.ΔΙ.ΜΕ. (που καταργήθηκε βάσει Ν.5056/2023) για τα οικονομικά έτη 2023 στην ειδική συνεδρίαση του Δημοτικού Συμβουλίου, για την οποία πρέπει να προσκληθεί εμπρόθεσμα.

4) Η Δημοτική Επιτροπή έχει την ευθύνη της σύνταξης των οικονομικών καταστάσεων κατά τρόπο που να απεικονίζουν ακριβοδίκαια την περιουσιακή κατάσταση, την οικονομική θέση και τα αποτελέσματα του Δήμου σύμφωνα με τις διατάξεις του Π.Δ. 315/99 και τις προαναφερθείσες διατάξεις. Επίσης είναι μέλημα και ευθύνη της διοίκησης του Δήμου η επιλογή και εφαρμογή των πλέον κατάλληλων λογιστικών μεθόδων και αρχών, η σύννομη τήρηση των βιβλίων και στοιχείων και ο σχεδιασμός και η εφαρμογή ενός επαρκούς συστήματος εσωτερικού ελέγχου που να διασφαλίζει τα περιουσιακά και λοιπά στοιχεία του Δήμου.

5) Ο ελεγκτής κατά την διάρκεια του ελέγχου είναι δυνατόν να ζητήσει και να λάβει προφορικές διαβεβαιώσεις από την Διοίκηση του Δήμου. Όταν όμως αυτός το κρίνει απαραίτητο για τους σκοπούς του ελέγχου, οι διαβεβαιώσεις αυτές του χορηγούνται γραπτώς.  

6) Οι πιο πάνω εργασίες θα εκτελεσθούν από τον ελεγκτή μετά την σύνταξη των οικονομικών καταστάσεων από τον Δήμο σε χρόνο που ο ίδιος θα επιλέγει. Ο ελεγκτής υποχρεούται να παραδώσει το προβλεπόμενο πιστοποιητικό ελέγχου και την έκθεση ελέγχου εντός ευλόγου χρόνου από της παραδόσεως σε αυτόν επί αποδείξει των οικονομικών καταστάσεων του Δήμου. 

7) Ο έλεγχος θα διενεργηθεί στον Δήμο Διρφύων – Μεσσαπίων υπό την επίβλεψη του ορκωτού ελεγκτή, και ο Δήμος είναι υποχρεωμένος να ακολουθεί τις οδηγίες και υποδείξεις του και να του παρέχει όλα τα στοιχεία για την εκτέλεση της εργασίας του σύμφωνα με τον νόμο.


Ψαχνά, 27/07/2026

	ΣΥΝΤΑΧΘΗΚΕ
	ΘΕΩΡΗΘΗΚΕ

	Η  Υπάλληλος του Δήμου
	Η Αν. Προϊσταμένη
 Ταμείου  

	


Φρουδαράκη Ελευθερία 
ΠΕ Διοικητικού Οικονομικού
	


Λειβαδιά Σταματία 
ΠΕ Διοικητικού Λογιστικού

























2. ΧΡΟΝΟΣ ΕΚΤΕΛΕΣΗΣ ΥΠΗΡΕΣΙΩΝ
Σύμφωνα με τις διατάξεων του άρθρου 163 του N. 3463/06 (ΔΚΚ) «περί απολογισμού και ισολογισμού των Δήμων... έως το τέλος Μαΐου εκείνος που ενεργεί την ταμειακή υπηρεσία του Δήμου υποβάλλει ... στην Οικονομική Επιτροπή λογαριασμό της διαχείρισης του οικ. έτους που έληξε. Τα στοιχεία.... που ενεργούν την ταμειακή υπηρεσία, ... μέσα σε δύο μήνες αφότου παρέλαβε τα ανωτέρω στοιχεία, η Οικονομική Επιτροπή τα προελέγχει και το αργότερο πέντε ημέρες μετά τη λήξη του διμήνου  υποβάλλει τον απολογισμό και προκειμένου για Δήμους που εφαρμόζουν το κλαδικό λογιστικό σχέδιο Δήμων και Κοινοτήτων, τον Ισολογισμό και τα Αποτελέσματα Χρήσεως, μαζί με έκθεσή της στο Δημοτικό Συμβούλιο...», όπως ισχύει σήμερα.  
 
Σε κάθε περίπτωση, ο χρόνος εκτέλεσής του ελέγχου ορίζεται σε ετήσια βάση και αρχίζει άμεσα από την υπογραφή της Σύμβασης συνεργασίας και την έγγραφη, εκ μέρους του Δήμου, ειδοποίηση προς τον Ορκωτό Ελεγκτή – Λογιστή που θα επιλεγεί και ολοκληρώνεται με την παράδοση, από πλευράς του ελεγκτή της Έκθεσης Ελέγχου και της Αναλυτικής Έκθεσης Ελέγχου για τη χρήση 2024 και 2025 για το Δήμο Διρφύων Μεσσαπίων και χρήσης έτη 2023 για το πρώην ΝΠΔΔ ΔΗ.Κ.Α.ΔΙ.ΜΕ. (που καταργήθηκε βάσει Ν.5056/2023).

Η εργασία ελέγχου των οικονομικών καταστάσεων του Δήμου από τον Ορκωτό Ελεγκτή – Λογιστή, θα πρέπει να λάβει χώρα μετά τη σύνταξη των εν λόγω οικονομικών καταστάσεων από τις Υπηρεσίες του Δήμου, πάντα όμως μέσα στα προβλεπόμενα από την εκάστοτε ισχύουσα νομοθεσία χρονικά όρια και εντός εύλογου χρονικού διαστήματος.
Η επίβλεψη, παρακολούθηση και εποπτεία της ορθής εκτέλεσης της εργασίας του  Ορκωτό Ελεγκτή – Λογιστή θα γίνεται από την καθ’ ύλη αρμόδια Υπηρεσία, ήτοι τη Δ/νση Οικονομικών του Δήμου.
Ο Ανάδοχος Ορκωτός Ελεγκτής – Λογιστής φέρει ακέραια τον κίνδυνο της εκπρόθεσμης και προσήκουσας εκτέλεσης του ελέγχου των Οικονομικών Καταστάσεων. 
3. ΤΡΟΠΟΣ ΕΚΤΕΛΕΣΗΣ ΤΗΣ ΕΡΓΑΣΙΑΣ
Ο έλεγχος θα εκτελεστεί στον Δήμο Διρφύων -Μεσσαπίων, αλλά και στα γραφεία του Ορκωτού Ελεγκτή – Λογιστή για όσο χρόνο απαιτηθεί, Ο Δήμος είναι υποχρεωμένος να ακολουθεί τις οδηγίες και υποδείξεις του Ορκωτού Ελεγκτή – Λογιστή, όσον αφορά την εκτέλεση της συγκεκριμένης εργασίας και να του παρέχει όλα τα στοιχεία για την εκτέλεση της εργασίας του σύμφωνα με το νόμο.                                                                                            





4. ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ - ΑΜΟΙΒΗΣ ΥΠΗΡΕΣΙΩΝ

Η αμοιβή του αναδόχου για την ολοκλήρωση της ανωτέρω υπηρεσίας υπολογίζεται να ανέλθει μέχρι το ποσό των 30.477,44€ συμπεριλαμβανομένου Φ.Π.Α. ως κάτωθι :

	ΑΛΕ
	ΠΕΡΙΓΡΑΦΗ
	ΣΥΝΟΛΟ

	010.2420903.013:
“Αμοιβή ορκωτών ελεγκτών για τον έλεγχο Οικονομικών καταστάσεων του Δήμου Χρήσης 2024”
	Υπηρεσία τακτικού ελέγχου οικονομικών καταστάσεων ισολογισμού του Δήμου, οικονομικού έτους 2024 από Ορκωτούς Λογιστές (Ν. 2880/2001, Ν. 3146/2003)
	10.878,00€

	010.2420903.022
“Αμοιβή ορκωτών ελεγκτών για το έλεγχο Οικονομικών καταστάσεων του Δήμου χρήσης 2025”
	Υπηρεσία τακτικού ελέγχου οικονομικών καταστάσεων ισολογισμού του Δήμου, οικονομικού έτους 2025 από Ορκωτούς Λογιστές (Ν. 2880/2001, Ν. 3146/2003)
	10.878,00€

	010.2420903.006
“Αμοιβή ορκωτών ελεγκτών οικονομικών καταστάσεων του πρώην ΝΠΔΔ ΔΗΚΑΔΙΜΕ  Χρήσης 2023”
	Υπηρεσία τακτικού ελέγχου οικονομικών καταστάσεων ισολογισμού πρώην ΝΠΔΔ ΔΗ.Κ.Α.ΔΙ.ΜΕ., οικονομικού έτους 2023 από Ορκωτούς Λογιστές (Ν. 2880/2001, Ν. 3146/2003)
	2.822,58€

	                   ΑΞΙΑ
	24.578,58 €

	Φ.Π.Α. 24%
	5.898,86 €

	ΣΥΝΟΛΟ ΜΕ Φ.Π.Α.
	30.477,44 €




Ψαχνά, 27/07/2026

	ΣΥΝΤΑΧΘΗΚΕ
	ΘΕΩΡΗΘΗΚΕ

	Η  Υπάλληλος του Δήμου
	Η Αν. Προϊσταμένη
 Ταμείου  

	


Φρουδαράκη Ελευθερία 
ΠΕ Διοικητικού Οικονομικού
	


Λειβαδιά Σταματία 
ΠΕ Διοικητικού Λογιστικού





5. ΣΥΓΓΡΑΦΗ ΥΠΟΧΡΕΩΣΕΩΝ – ΔΙΚΑΙΩΜΑΤΩΝ
Άρθρο 1 : Αντικείμενο της μελέτης 
Αντικείμενο της μελέτης είναι η υπηρεσία ελέγχου οικονομικών καταστάσεων ισολογισμού του Δήμου Διρφύων Μεσσαπίων για τα οικονομικά έτη 2024 και 2025 και του πρώην ΝΠΔΔ ΔΗ.Κ.Α.ΔΙ.ΜΕ. (που καταργήθηκε βάσει Ν.5056/2023) για τα οικονομικά έτη 2023 από τον Ορκωτό Ελεγκτή – Λογιστή.
Σύμφωνα με τις διατάξεις του Δημοτικού και Κοινοτικού Κώδικα (Ν.3463/2006) οι Δήμοι που εφαρμόζουν το κλαδικό λογιστικό σχέδιο υποχρεούνται για τον έλεγχο των οικονομικών καταστάσεων (ισολογισμού, λογαριασμού αποτελεσμάτων χρήσεως, πίνακα διαθέσεως αποτελεσμάτων και προσαρτήματος) κάθε οικονομικού έτους, να ορίζουν τον ορκωτό Ελεγκτή Λογιστή και τον αναπληρωτή του. Ο έλεγχος των οικονομικών καταστάσεων διενεργείται πριν την υποβολή τους στο Δημοτικό Συμβούλιο, σύμφωνα με τις προθεσμίες που ορίζονται από το Νόμο. Ο ορκωτός ελεγκτής για τον έλεγχο των ετήσιων οικονομικών καταστάσεων (ισολογισμού, λογαριασμού αποτελεσμάτων χρήσεως, πίνακα διαθέσεως αποτελεσμάτων και παραρτήματος) του Δήμου, εφαρμόζει τις αρχές και τους κανόνες ελεγκτικής που ακολουθεί το Σώμα Ορκωτών Ελεγκτών – Λογιστών, οι οποίες συμφωνούν με τις βασικές αρχές των διεθνών ελεγκτικών προτύπων.

Άρθρο 2 : Τρόπος εκτέλεσης της εργασίας 
Η εκτέλεση της εργασίας θα πραγματοποιηθεί με απευθείας ανάθεση σύμφωνα με τις διατάξεις του 118 του Ν. 4412/2016 (ΦΕΚ 147/Α'/08-08-16) του νέου καθεστώτος δημοσίων συμβάσεων έργων, προμηθειών και υπηρεσιών και με κριτήριο επιλογής την πλέον συμφέρουσα από οικονομική άποψη προσφορά βάσει τιμής (χαμηλότερης).

Άρθρο 3 : Χρόνος και τόπος εκτέλεσης της εργασίας 
Ο χρόνος εκτέλεσής του ελέγχου ορίζεται κατά τη διάρκεια του έτους ή και πέραν αυτού και κυρίως με την ολοκλήρωση της σύνταξης των οικονομικών καταστάσεων από το Δήμο και αρχίζει άμεσα από την υπογραφή της Σύμβασης συνεργασίας και την έγγραφη, εκ μέρους του Δήμου, ειδοποίηση προς τον Ορκωτό Ελεγκτή – Λογιστή και ολοκληρώνεται με την παράδοση, από πλευράς του ελεγκτή της Έκθεσης Ελέγχου και της Αναλυτικής Έκθεσης Ελέγχου.

Ο έλεγχος θα διενεργηθεί στον Δήμο Διρφύων – Μεσσαπίων υπό την επίβλεψη του ορκωτού ελεγκτή, και ο Δήμος είναι υποχρεωμένος να ακολουθεί τις οδηγίες και υποδείξεις του και να του παρέχει όλα τα στοιχεία για την εκτέλεση της εργασίας.

Άρθρο 4 : Υποχρεώσεις αναδόχου
Υποχρέωση του Ορκωτού Ελεγκτή – Λογιστή είναι να παραδώσει μετά τον κατά νόμο έλεγχό του εμπρόθεσμα, το πιστοποιητικό ελέγχου.

Άρθρο 5 : Υποχρεώσεις του εντολέα 
Είναι υποχρεωμένος για την παροχή των απαραίτητων και ορθών πληροφοριών για την πραγματοποίηση του ελέγχου.


Άρθρο 6 : Ύπαρξη Πιστώσεων  
Για την ανωτέρω υπηρεσία, υπάρχει διαθέσιμη πίστωση στον προϋπολογισμό του Δήμου Διρφύων Μεσσαπίων οικονομικού έτους 2026.
Άρθρο 7 : Πληρωμή
Για την πραγματοποίηση της παραπάνω υπηρεσίας, η αμοιβή του εντολοδόχου θα γίνεται ύστερα από έκδοση σχετικού τιμολογίου όπως προβλέπεται από την οδηγία Ε.Ε. 2014/55ΕΕ άρθρο 148-154 του Ν.4601/2019 περί ηλεκτρονικής τιμολόγησης Ν.4872/2022 άρθρο 158-160 και ΚΥΑ 46901/2024 και του Ν.4412/2016 άρθρο 53 παρ 2. με την περάτωση του ελέγχου δηλ. με την παράδοση υπογεγραμμένων του πιστοποιητικού ελέγχου και της έκθεσης ελέγχου και μετά την έκδοση χρηματικών ενταλμάτων πληρωμής από το λογιστήριο του Δήμου Διρφύων Μεσσαπίων. Στο ποσό της αμοιβής συμπεριλαμβάνονται οι βαρύνοντες τον εντολοδόχο φόροι και βάρη. Η αμοιβή δεν υπόκειται σε καμία αναθεώρηση για οποιοδήποτε λόγο και αιτία και παραμένει σταθερή και αμετάβλητη καθόλη την διάρκεια ισχύος της εντολής.

Άρθρο 8 : Συμβατικά στοιχεία
1. Αναλυτική Περιγραφή Υπηρεσιών
2. Συγγραφή Υποχρεώσεων / Χρόνος και Τρόπος Εκτέλεσης της Υπηρεσίας
3. Ενδεικτικός Προϋπολογισμός – Αμοιβή

Άρθρο 9 :  Ανωτέρα βία
Ως ανωτέρα βία θεωρείται κάθε απρόβλεπτο και τυχαίο γεγονός που είναι αδύνατο να προβλεφθεί έστω και εάν για την πρόβλεψη και αποτροπή της επέλευσης του καταβλήθηκε υπερβολική επιμέλεια και επιδείχθηκε η ανάλογη σύνεση. Ενδεικτικά γεγονότα ανωτέρας βίας είναι: εξαιρετικά και απρόβλεπτα φυσικά γεγονότα, πυρκαγιά που οφείλεται σε φυσικό γεγονός ή σε περιστάσεις για τις οποίες ο εντολοδόχος ή ο εντολέας είναι ανυπαίτιοι, αιφνιδιαστική απεργία προσωπικού, πόλεμος, ατύχημα, αιφνίδια ασθένεια του προσωπικού του εντολοδόχου κ.α. στην περίπτωση κατά την οποία υπάρξει λόγος ανωτέρας βίας ο εντολοδόχος οφείλει να ειδοποιήσει αμελλητί τον εντολέα και να καταβάλει κάθε δυνατή προσπάθεια σε συνεργασία με το άλλο μέρος για να υπερβεί τις συνέπειες και τα προβλήματα που ανέκυψαν λόγω της αυτής. Ο όρος περί ανωτέρας βίας εφαρμόζεται ανάλογα και για τον εντολέα προσαρμοζόμενος ανάλογα.

 Άρθρο 10 :  Αναθεώρηση τιμών 
Οι τιμές δεν υπόκεινται σε καμία αναθεώρηση για οποιονδήποτε λόγο ή αιτία, αλλά  παραμένουν σταθερές και αμετάβλητες.  

Άρθρο 12 :  Επίλυση διαφορών
Κατά την εκτέλεση της υπηρεσίας εφαρμόζονται οι διατάξεις του ν. 4412/2016, οι όροι της μελέτης και συμπληρωματικά ο Αστικός Κώδικας. Η σύμβαση διέπεται από το Ελληνικό Δίκαιο. Σε περίπτωση διαφορών, που ενδεχομένως προκύψουν σχετικά με την ερμηνεία ή την εκτέλεση ή την εφαρμογή της σύμβασης ή εξ αφορμής της, ο Δήμος και ο ανάδοχος καταβάλλουν κάθε προσπάθεια για φιλική επίλυσή τους, σύμφωνα με τους κανόνες της καλής πίστης και των χρηστών συναλλακτικών ηθών και σύμφωνα με τις ισχύουσες διατάξεις. 
Ψαχνά, 27/07/2026

